
[bookmark: _Hlk202521243]EKSPERTŲ MOKYMAI NAUJIEMS KOORDINATORIAMS (KONTAKTINIAI MOKYMAI) IR NAUJŲ KOORDINATORIŲ MOKYMAS KAIP APMOKYTI IR PARUOŠTI AMBASADORIUS
I PIRKIMO OBJEKTO DALIS
EKSPERTŲ PASLAUGOS NAUJIEMS KOORDINATORIAMS APMOKYTI IR PARUOŠTI AMBASADORIUS

I SKYRIUS
BENDROSIOS NUOSTATOS

1. Perkančioji organizacija – Biudžetinė įstaiga Higienos institutas, kodas  111958286, Studentų g. 45A, LT-08107 Vilnius.
2. Pirkimas skirtas įgyvendinti projekto „Psichikos sveikatos stiprinimas, stigmatizavimo mažinimas, savižudybių prevencija vidurio, vakarų Lietuvos ir Sostinės regione“ Nr. 09-025-P-0001 veiklas.
3. Nuo 2022 m. Lietuvoje remiantis Jungtinės Karalystės kampanijos „Time to Change“ patirtimi įgyvendinama psichikos sveikatos stigmos mažinimo iniciatyva „Žvelk giliau“ psichikos sveikatos ambasadorių iniciatyva. „Time to Change“ kampanija išsiskiria tuo, kad ji buvo ilgalaikė – vykdyta nuo 2007 m. iki 2021 m., yra moksliškai pagrįsta ir pasiekė realių pokyčių mažinant psichikos sveikatos stigmą visos šalies mastu. Ji sujungė asmenines istorijas, viešąjį švietimą ir bendruomeninį įsitraukimą, o tai įrodė, kad kompleksinis ir nuoseklus požiūris veikia efektyviausiai. Skirtingai nei trumpalaikės ar vien žiniasklaidos pagrindu paremtos iniciatyvos, ši kampanija sukūrė tvarius kultūrinius pokyčius, kuriuos galima pritaikyti ir kitose šalyse. 2022-2023 m. Lietuvoje Jungtinės Karalystės kampanijos „Time to Change“ ekspertai apmokė 14 psichikos sveikatos ambasadorių koordinatorių (toliau – Koordinatoriai). 2025 m. planuojama apmokyti apie 10 naujų Koordinatorių. To tikslas – paruošti grupę naujų Koordinatorių, prisidėsiančią prie Psichikos sveikatos ambasadorių inciatyvos įgyvendinimo Lietuvoje. Nauji paruošti Koordinatoriai papildys 2022 m. paruoštų koordinatorių sąrašą. Psichikos sveikatos ambasadorių iniciatyvos tikslas – perimant gerąją užsienio patirtį, įgalinti asmenis, turinčius psichikos sveikatos sunkumų patirtį ar susidūrusius su artimųjų psichikos sveikatos sunkumais, tapti psichikos sveikatos ambasadoriais savo bendruomenėse ir dalintis savo patirtimi šioje srityje.
4. Pirkimų vertė - 38413,48 Eur be PVM. Į paslaugų kainą turi būti įskaičiuoti visi su jų teikimu susiję kaštai ir išlaidos.
5. Paslaugos turi būti suteiktos per 11 mėnesių nuo sutarties pasirašymo ir įsigaliojimo dienos (antrosios šalies pasirašymo dieną). Sutartis galioja  12 mėnesių  nuo jos pasirašymo datos.
6. Paslaugų teikėjas privalo užtikrinti paslaugų teikimo kokybę laikantis sutartyje numatytų terminų.

II SKYRIUS
PIRKIMO OBJEKTAS

7. Pirkimo objektas: ekspertų paslaugos naujiems Koordinatoriams apmokyti ir paruošti ambasadorius (toliau – Ekspertų paslaugos).
8. Ekspertų paslaugos apima:
8.1. Konsultacinių paslaugų teikimas psichikos sveikatos raštingumo didinimo, psichikos sveikatos ambasadorių iniciatyvos ir viešosios komunikacijos kampanijos apie psichikos sveikatą ir psichikos sveikatos stigmos mažinimą strateginio planavimo ir įgyvendinimo klausimais:
8.1.1. Šios paslaugos apima Perkančiosios organizacijos darbuotojų konsultavimą dėl psichikos sveikatos raštingumo didinimo, psichikos sveikatos ambasadorių iniciatyvos įgyvendinimo. Jos taip pat apima strateginių dokumentų, klausimynų, kitų svarbių dokumentų pavyzdžių teikimą, parengtų projektų peržiūrą ir analizę, psichikos sveikatos raštingumo didinimo, komunikacijos kampanijos apie psichikos sveikatą ir psichikos sveikatos stigmos mažinimą priemonių įgyvendinimo planavimą.
8.1.2. Konsultacijos gali vykti raštu (el. paštu) arba nuotolinių susitikimų metu, 
8.1.3. Iš viso turi būti suteiktos ne daugiau kaip 8 astronominės valandos konsultacijų, kurios gali būti padalytos ir panaudotos kelioms atskiroms konsultacijoms.
8.2. Kontaktinių mokymų vedimas naujiems Koordinatoriams apmokyti. Paslaugos apima: 
	Kontaktiniai mokymai Nr.1
	Kontaktiniai mokymai Nr. 2

	1) Mokymai, skirti naujiems  Koordinatoriams paruošti, turi būti vedami pagal su Perkančiąja organizacija suderintą Psichikos sveikatos ambasadorių parengimo programą. 
2) Mokymų programos turinys apima įvadą apie psichikos sveikatos stigmą ir diskriminaciją, stigmos mažinimą, socialinio kontakto modelį, ambasadorių iniciatyvos plėtojimą, koordinatorių savipagalbą bei  ambasadorių palaikymą ir stiprinimą iniciatyvos įgyvendinimo metu. Programa pateikiama word, ppt, pdf formatu. 
3) Mokymų trukmė: 16 val. (po 8 ak. val. dvi dienas iš eilės). 
4) Numatomas mokymų dalyvių skaičius: 10.
5) Mokymų vieta: Vilnius. 
6) Kontaktiniai mokymai Nr. 1 turi vykti pirmieji, prieš Kontaktinius mokymus Nr. 2
	1) Praktiniai mokymai naujiems Koordinatoriams, skirti apmokyti ir paruošti ambasadorius pagal su Perkančiąja organizacija suderintą Psichikos sveikatos ambasadorių parengimo programą.
2) Mokymų programos turinys apima įvadą apie psichikos sveikatos stigmą ir diskriminaciją, socialinio kontakto modelį, ambasadoriaus vaidmenį, socialinio kontakto užmezgimą ir ambasadoriaus pasitikėjimo stiprinimą, ambasadorių palaikymą iniciatyvos įgyvendinimo metu. Programa pateikiama word, ppt, pdf formatu.
3) Mokymų trukmė: 30 val. (4 dienos iš eilės).
4) Numatomas mokymų dalyvių skaičius:
a. pirmas dvi dienas apie 10.
b. paskutines dvi dienas apie 40.
5) Mokymų vieta: Vilnius.
6) Kontaktiniai mokymai Nr. 2 turi vykti antrieji, po Kontaktinių mokymų Nr. 1.



9. Šios Techninės specifikacijos 8 punkte išvardytos paslaugos apima ir ekspertų komandos narių pasirengimo, administracines, organizacines, apgyvendinimo, kelionės nuo jų apgyvendinimo vietos iki mokymų vietos ir kitas reikalingas išlaidas, siekiant kokybiškai suteikti ekspertų paslaugas.
10. Perkančioji organizacija apie planuojamų konsultacijų, kontaktinių mokymų datas   informuoja paslaugos tiekėją ne vėliau nei prieš 10 d. 
III SKYRIUS
PASLAUGŲ TEIKIMO TERMINAS, EIGA, VALDYMAS IR ATSAKOMYBĖS

11. Pasirašius paslaugų teikimo sutartį, ne vėliau kaip per 10 darbo dienų organizuojamas susitikimas, kurio metu aptariamas detalus Paslaugų teikėjo pateiktas pasiūlymas dėl šioje Techninėje specifikacijoje apibrėžtų paslaugų įgyvendinimo. 
12. Paslaugų teikėjas turi užtikrinti, kad Kontaktinių mokymų vykdymo metu būtų laikomasi horizontaliojo principo nuostatų, įskaitant darnaus vystymosi principą, taip pat ir principą „nedaryti reikšmingos žalos“ aplinkai, lygių galimybių užtikrinimo bei nediskriminavimo principus.
13. Paslaugų teikėjas turi užtikrinti nenutrūkstamą Paslaugų teikimo sutarties vykdymą, gerą veiklos organizavimą, efektyvų paslaugų įgyvendinimą ir aktyvų bendradarbiavimą su Perkančiosios organizacijos paskirtais darbuotojais. Komunikacija dėl mokymų vedimo gali vykti raštu (el. paštu) arba nuotolinių susitikimų metu.
14. Perkančiosios organizacijos vertinimu, teikiamos paslaugos privalo būti kokybiškos ir profesionalios, atitinkančios geriausius, visuotinai pripažįstamus profesinius, techninius standartus ir praktiką, bei suteiktos panaudojant visus reikiamus įgūdžius ir žinias. 
15. Paslaugos teikėjas turi būti susipažinęs su Tarpinstitucinės darbo grupės, sudaryto Lietuvos Respublikos finansų ministro 2021 m. birželio 11 d. įsakymu Nr. 1K-219 „Dėl tarpinstitucinės darbo grupės sudarymo“ patvirtintu Projekto dalyvių informacijos administravimo instrukcija.
16. Perkančioji organizacija moka už paslaugas pagal abiejų Šalių patvirtintą paslaugų priėmimo – perdavimo aktą ir jų pagrindu išrašytą sąskaitą faktūrą. 
17. Paslaugų priėmimo – perdavimo aktas turi būti pateiktas per 5 darbo dienas po paslaugų teikimo datos, sąskaita faktūra Perkančiajai organizacijai pateikiama per 5 darbo dienas po abipusio priėmimo – perdavimo akto pasirašymo.
18. Pirkimo organizacija sumoka už paslaugas teikėjui per 30 kalendorinių dienų nuo paslaugų priėmimo-perdavimo akto ir sąskaitos faktūros gavimo dienos.

IV SKYRIUS
MINIMALŪS APLINKOS APSAUGOS KRITERIJAI, KURIE TAIKOMI PASLAUGOMS

19.   Šiam pirkimui keliami privalomi minimalūs Lietuvos Respublikos aplinkos ministerijos nustatyti aplinkos apsaugos kriterijai. Tiekėjas įsipareigoja taikyti Lietuvos Respublikos aplinkos ministro 2011 m. birželio 28 d. įsakymo Nr. D1-508 „Dėl produktų, kurių viešiesiems pirkimams taikytini aplinkos apsaugos kriterijai, sąrašų, aplinkos apsaugos kriterijų ir aplinkos apsaugos kriterijų, kuriuos Perkančiosios organizacijos turi taikyti pirkdamos prekes, paslaugas ar darbus, taikymo tvarkos aprašo patvirtinimo“ (su vėlesniais pakeitimais) „Aplinkos apsaugos kriterijai“ priedo VI skyriaus 8.1 punkto reikalavimus:
„8.1.1. renginiuose naudojamas popierius, raštinės prekės turi atitikti minimalius aplinkos apsaugos kriterijus (1 produkto „Rašymui, spausdinimui, kopijavimui naudojamas perdirbtas popierius“; 2 produkto „Rašymui, spausdinimui, kopijavimui naudojamas popierius (pagamintas pirminės medienos plaušų pagrindu)“; 3 produkto „Raštinės reikmenys iš popieriaus ir kartono“ ir 4 produkto „Kitos raštinės prekės“ minimalius aplinkos apsaugos kriterijus);
8.1.2. atliekos turi būti rūšiuojamos jų susidarymo vietoje;
8.1.3. jeigu bus naudojama dalijamoji medžiaga, ji gali būti išsiųsta mokymų dalyviams elektroniniu paštu prieš mokymus arba atspausdinta ant abiejų lapo pusių ir padalinta mokymo dalyviams mokymų metu.“ 

[bookmark: _Hlk202949283]V SKYRIUS
ASMENS DUOMENŲ TVARKYMAS

20. Paslaugų teikėjas, teikdamas paslaugas, privalo laikytis ir įgyvendinti 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas), Lietuvos Respublikos asmens duomenų teisinės apsaugos įstatymo, kitų teisės aktų, reglamentuojančių asmens duomenų apsaugą, reikalavimų.
21. Paslaugų teikėjas privalo turėti galimybę įgyvendinti tinkamas organizacines ir tinkamas asmens duomenų saugumo priemones. Paslaugų teikėjas privalės pasirašyti asmens duomenų tvarkymo sutartį dėl Perkančios organizacijos vardu ir pagal jos nurodymus atliekamo mokymų dalyvių asmens duomenų tvarkymo.   
22. Perkančioji organizacija, kaip duomenų valdytojas, tvarkys pasiūlyme nurodytus bei pirkimo procedūrų metu iš Paslaugų teikėjo gautus duomenų subjektų – fizinių asmenų – Paslaugų teikėjo arba jo įgaliotų asmenų, subtiekėjų, partnerių, kitų asmenų duomenis (vardas, pavardė, pareigos, telefono ryšio numeris, elektroninio pašto adresas, kiti Perkančiajai organizacijai Paslaugų teikėjo pateikti būtini duomenys) viešųjų pirkimų organizavimo ir vykdymo tikslu vadovaudamasis Reglamento (ES) 2016/679 6 straipsnio 1 dalies c punktu, įgyvendindamas pareigas, įtvirtintas Lietuvos Respublikos viešųjų pirkimų įstatyme ir kituose viešuosius pirkimus reglamentuojančiuose teisės aktuose, bei saugos juos pirkimų organizavimo ir vykdymo laikotarpiu bei 10 metų pirkimo procedūroms pasibaigus.  
23. Perkančioji organizacija tvarkys Paslaugų teikėjo, kurio pasiūlymas bus pripažintas laimėjusiu ir su kuriuo bus sudaryta Sutartis, pateiktus fizinių asmenų - Paslaugų teikėjo arba jo įgaliotų asmenų, subtiekėjų, partnerių, už Sutarties vykdymą atsakingų, kitų asmenų duomenis (vardas, pavardė, pareigos, telefono ryšio numeris, elektroninio pašto adresas, komunikacijos duomenys, kiti būtini duomenys) Sutarties sudarymo ir vykdymo tikslu vadovaudamasi Reglamento (ES) 2016/679 6 str. 1 d. b p. (kai Sutartis sudaroma su fiziniu asmenius) arba Reglamento (ES) 2016/649 6 str. 1 d. c, f p. įgyvendinant teisės aktų reikalavimus bei siekiant teisėto Perkančiosios organizacijos intereso žinoti asmenis, įgaliotus sudaryti ir vykdyti Sutartį ir su jais bendradarbiauti (kai Sutartis sudaroma su juridiniu asmeniu) bei saugos juos Sutarties galiojimo metu ir 10 metų jai pasibaigus.
24. Kilus ginčams dėl viešųjų pirkimų organizavimo ar Sutarties vykdymo, Perkančioji organizacija gali tvarkyti 22-23 punktuose nurodytus asmens duomenis Perkančiosios organizacijos teisėtų interesų apsaugos tikslu siekdama teisėto intereso pareikšti, vykdyti ar apginti teisinius reikalavimus, vadovaudamasi Reglamento (ES) 2016/679 6 straipsnio 1 dalies f punktu bei saugos juos ginčo nagrinėjimo metu ir 1 metus po atitinkamos valstybės institucijos galutinio sprendimo priėmimo.
25. Be to, nurodytus asmens duomenis bei dokumento registracijos datą ir numerį Perkančioji organizacija tvarkys ir susijusiu dokumentų valdymo tikslu  vadovaudamasi Reglamento (ES) 2016/679 6 straipsnio 1 dalies c punktu, įgyvendindama pareigas, įtvirtintas Lietuvos Respublikos dokumentų ir archyvų įstatyme, Lietuvos vyriausiojo archyvaro 2011 m. liepos 4 d. įsakyme Nr. V-117 ,,Dėl dokumentų rengimo taisyklių patvirtinimo“, Lietuvos vyriausiojo archyvaro 2011 m. liepos 4 d. įsakyme Nr. V-118 ,,Dėl dokumentų tvarkymo ir apskaitos taisyklių patvirtinimo“, Lietuvos vyriausiojo archyvaro 2011 m. kovo 9 d. įsakyme Nr. V-100 „Dėl Vidaus administravimo dokumentų saugojimo terminų rodyklės patvirtinimo“, bei saugos juos Perkančiosios organizacijos dokumentacijos plane numatytais terminais.  
26. Asmens duomenų pateikimas yra privalomas. Nepateikus asmens duomenų Paslaugų teikėjo pasiūlymas negalės būti vertinamas bei nebus galima sudaryti ir vykdyti Sutarties.
27. Asmens duomenis Perkančioji organizacija gali teikti ginčus nagrinėjančioms institucijoms – Viešųjų pirkimų tarnybai, teismams, paslaugų teikėjams, teikiantiems informacinių technologijų infrastruktūros, programinės įrangos ir jų priežiūros ir administravimo, elektroninių ryšių, auditorių, teisines, konsultavimo, duomenų apsaugos pareigūno bei kitas paslaugas. Laimėjusio Paslaugų teikėjo viešųjų pirkimų metu pateikto pasiūlymo, sudarytos sutarties ir jos pakeitimų skaitmeninės kopijos viešųjų pirkimų procedūrų skaidrumo užtikrinimo tikslais bus skelbiamos viešai (išskyrus viešai neskelbtinus asmens duomenis) Centrinėje viešųjų pirkimų informacinėje sistemoje, kurios duomenų valdytoja yra Viešųjų pirkimų tarnyba.  
28. Duomenų subjektai – fiziniai asmenys – Paslaugų teikėjas arba jo įgalioti asmenys, subtiekėjai, kaip duomenų subjektai, turi šias duomenų subjekto teises, kurias Perkančioji organizacija įgyvendins Reglamento (ES) 2016/679 bei taikomų kitų teisės aktų nustatytomis sąlygomis ir apimtimi: 1) teisę gauti informaciją apie duomenų tvarkymą; 2) teisę susipažinti su savo duomenimis ir gauti jų kopiją; 3) teisę reikalauti ištaisyti duomenis ar papildyti neišsamius duomenis; 4) teisę reikalauti ištrinti duomenis („teisė būti pamirštam“); 5) teisę apriboti duomenų tvarkymą; 6) teisę nesutikti su asmens duomenų tvarkymu, kai asmens duomenys tvarkomi siekiant teisėto Pirkėjo intereso; 7) teisę į duomenų perkeliamumą, tuo atveju, kai asmens duomenys tvarkomi sutarties sudarymo ir vykdymo pagrindu; 8) teisę pateikti skundą Valstybinei duomenų apsaugos inspekcijai, kurios kontaktai skelbiami čia: https://vdai.lrv.lt/. 
29. Duomenų subjektai – fiziniai asmenys – Paslaugų teikėjas arba jo įgalioti asmenys, subtiekėjai prašymus dėl aukščiau nurodytų savo teisių įgyvendinimo, taip pat kitus skundus/prašymus dėl asmens duomenų tvarkymo gali pateikti Perkančioji organizacija paštu adresu Studentų g. 45A, Vilnius, el. paštu institutas@hi.lt ar jo duomenų apsaugos pareigūnui el. paštu ada.ekspertai@gmail.com. 
30. Paslaugų teikėjas, prieš teikdamas pasiūlymą ir prieš sudarydamas Sutartį, nurodytus fizinius asmenis privalo supažindinti su 20 - 29 punktuose pateikta informacija apie Perkančiosios organizacijos vykdomą asmens duomenų tvarkymą. 

